Nykyään, kun facebookit ja yelpit ja yossapistefiit ja kaiken maailman finderit hoitavat aukioloajoista ja osoitteista tiedottamisen niin tehokkaasti, on harva baari valmis panostamaan hyviin nettisivuihin. Joitain nettisivuja on kuitenkin ilo katsella. Tässä seitsemän hienointa.

(Ja jos haluat seurata Kallion baareja Facebookissa, niin teimme tällaisen kätevän listan, jonka kautta seuraaminen onnistuu helposti.)

7. Kurvitar. Sivut eivät toimi etusivua pidemmälle, mutta miksi tarvitsisikaan, kun etusivu on noin komea.

6. Majava Baari. Erittäin selkeä ja informatiivinen, paitsi jos sekoittaa metrokartan näköisen kartan oikeaan metrokarttaan, jolloin menee vain hirvittävän sekaisin.

5. Fairy Tale. Paljas tiiliseinä on tyylikäs 1) asunnoissa ja 2) baarin nettisivuilla. Plussa pridelippu-gifeistä.

4. Bud’s Pizzeria. Mahdoton sanoa pitävätkö muut kuin osoitetiedot paikkansa, koska sivu näyttää vuonna 1995 tehdyltä, mutta hienous löytyy linkin ”Bud’s peli” takaa. Koskaan ei ole baariin meneminen ollut näin vaikeaa – ja palkitsevaa!

3. Sirdie. Monta erilaista pyörivää gifiä. Taustakuva: erinomainen. Historia-sivu: erinomainen, vaikkei kerrokaan juuri mitään.

2. Bar Lab Kallio. Huh huh. Tyyliä ja tekniikkaa ei ole säästelty. Värit kohdallaan, taustakuva erittäin kohdallaan (keskitetty) ja tärkeimmät eli aukioloajat ja osoitteet hyvin esillä. Selkeä voittaja uusien baarien sarjassa. Lisäys 6. marraskuuta: Kävimme paikan päällä!

1. Tsemppi pubi. Elävä legenda nettisivujen joukossa. Loputtomasti selattavaa. Loputtomasti kuvia Remusta.

Koska edellisistä jäi varmaan sellainen hyvä retronettifiilis, tässä linkkilistan omaisesti kaikkien loppujen baarien nettisivut. Klikkailemisiin!

Jos olet ensimmäistä kertaa blogissa, lue ihmeessä joku muukin juttu. Esimerkiksi tämä Kallion karaokebaareista. Tai tämä krapulahoidoista. Tai tämä Kustaa Vaasasta (RIP).

Bar Bronco

Cafe Piritta

Cafe Talo

Cella

Helsing Bar

Hilpeä Hauki

Juttutupa

K*rvi

Kaiku

Kolme Kaisaa

Kuikka

Kuja Bar & Bistro

Kuudes Linja

Loosister

Mascot

Metropool

MuCava

Ølhus Oslo

Musta Kissa

Oiva

Om’pu

Pacifico

Parnell’s

Pikkudami

Populus

Ravintolaiva Wäiski

Rytmi

Salpimienta

Sandro

Siltanen

Sivukirjasto

Sävel

Taz

Terassibaari

Toveri

William K.

Viva la Vida